

**Cegléd Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Iktatószám: C/611/2025. Tárgy:Adatbázis önkormányzati ingatlanokról

Előterjesztő: Dr. Csáky András polgármester

Szakmai előterjesztő: Mótyán Krisztián

Várvag Nonprofit Kft.ügyvezető

Ügyintéző: Lendér Zsuzsanna kontroller Melléklet: 9 db táblázat

**ELŐTERJESZTÉS**

**Cegléd Város Önkormányzata Képviselő-testületének**

**2025. május 15-ére tervezett nyilvános ülésére**

**Tisztelt Képviselő-testület!**

A Tulajdonosi Bizottság 77/2025. (III.17.) számú határozatában foglaltak szerint felkérte a Várvag Nonprofit Kft. és a Ceglédi Városfejlesztési Kft. ügyvezetőjét, hogy a Tulajdonosi Bizottság részére készítsenek adatbázist az ingatlanvagyon kataszter szerint piacképes önkormányzati tulajdonú ingatlanokról, kiegészítve a településterv övezeti besorolásokkal és a rendelkezésre álló tervek szerinti hasznosítással.

A Várvag Nonprofit Kft. által szolgáltatott adatok alapján, a határozatnak eleget téve, az önkormányzati ingatlanok táblázatait csatoljuk az alábbi bontásban:

* Ipari Park II., III. ingatlanok
* Képviselő-testület által értékesítésre kijelölt ingatlanok
* Gazdasági célú értékesítendő ingatlanok
* Egyéb hasznosításra szánt
* Fürdő környéki ingatlanok (2 táblázat)
* Önkormányzati résztulajdonú ingatlanok
* Haszonbérbe / bérbeadott ingatlanok
* Egyéb forgalomképes ingatlanok (vagyonkataszterből leszűrt)

Kiegészítés a cég részéről: Ahol lehetséges, a hasznosítási javaslatot is feltüntették, de természetesen a tulajdnos részéről szükséges döntés. Előfordulhat, hogy átfedés van egyes hrsz-ek tekintetében a táblázatok között.

Az előterjesztést a **Tulajdonosi Bizottság** tárgyalja.A bizottságok véleménye – jegyzőkönyvi kivonat formájában – a képviselő-testület ülésén helyben kerül ismertetésre.

A döntéshozatal az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 37. § (1) bekezdése alapján, **nyilvános ülés** keretében, **egyszerű szavazati arányt** igényel.

Cegléd, 2025. május 5.

Dr. Csáky András

polgármester

**I. Határozati javaslat**

Cegléd Város Önkormányzatának Képviselő-testülete

1. Elfogadja a VÁRVAG Városüzemeltetési és Vagyongazdálkodási Nonprofit Közhasznú Kft. (2700 Cegléd, Gubody utca 28.) által adott tájékoztatást.
2. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

Határidő: azonnal Felelős: Dr. Csáky András polgármester

A határozatot kapja:

1. Kontroller
2. Pénzügyi Iroda
3. VÁRVAG Városüzemeltetési és Vagyongazdálkodási Nonprofit Közhasznú Kft.

Az előterjesztést láttam:

Dr. Diósgyőri Gitta

címzetes főjegyző